فالحصيلة اليومية لفيروس كورونا المستجد اللي علنات عليها وزارة الصحة اليوم السبت 3 يوليوز، ففهذ 24 ساعة الأخيرة تقاسو 951، وماتو 8، وفالمجموع 5491 كيتعالجو، وكثر من 4 ألف خداو الجرعة الأولى. التلقيح: وعدد الملقحين نقص بزاف، بحيث تلقحو اليوم غير 4346 بالجرعة الأولى، ووصلو فالمجموع ل10064283، وتلقحو بالجرعة الثانية غير 2465، ووصلو فالمجموع ل9161960. الإصابات: ومازال الإصابات بالفيروس كيطلعو نهار على نهار، اليوم تقاسو 951 واحد من أصل 20376 واحد دار التحليلة، ووصل عدد المصابين فالمجموع ل533945. ومؤشر الإصابة التراكمي وصل ل1467,4 لكل 100 ألف نسمة، بمعدل 2,6 لكل 100 ألف نسمة فهذ 24 ساعة. حالات الشفاء: تشافاو اليوم 498، ووصل الإجمالي ل519139، بنسبة تعافي ديال 97,2 فالمية. الوفيات: واليوم ماتو 8، 2 فكازا وفمراكش و1 فكل من تيزنيت والعيون والحاحب وكلميم ، ووصل هكذا عدد الوفيات ل9315، بنسبة فتك 1,7 فالمية. الحالات النشيطة والحرجة: عدد الحالات النشيطة طلع ل5491، وعدد الحالات الحرجة وصل ل242، 34 تدهورات غير اليوم، و9 تحت التنفس الصناعي الاختراقي، أما نسبة ملء أسرة الإنعاش فبلغات ل7,7 فالمية. 
الإصابات اليومية طالعين حتى اليوم.. وصلنا لـ951 مصاب.. وغير 2000 اللي خداو الجرعة الثانية من اللقاح